text: 25-årig sigtet for grov vold efter overfald med brosten
  12 juni 2017 kl. 11.17
  En 25-årig mand fra Esbjerg-området er blevet sigtet for grov vold efter at have kastet en brosten i hovedet på en mand efter skænderi om en løs hund.
  Den 25-årige mand blev fredag fremstillet i et lukket grundlovsforhør ved Byretten i Esbjerg, og sigtet for grov vold mod en 46-årig mand, som han overfaldt om aftenen søndag den 4. juni på Havnegade i Esbjerg.
  Den unge mand kom gående sammen med to yngre kvinder og en sort labrador, der ikke var i snor, og kom op at diskutere med den 46-årige om hunden, som løb løs.
  Under diskussionen tog den 25-årige en brosten og kastede i hovedet på manden, og da han lå på jorden, slog den 25-årige ham i hovedet med stenen, så offeret pådrog sig kraftige læsioner i hovedet. 
  Syd- og Sønderjyllands Politi oplyser i en pressemeddelelse, at det er lykkedes at finde frem til den 25-årige mand ved hjælp fra vidner i sagen, men politiet mangler fortsat at få kontakt med to helt unge kvinder, der fulgtes med gerningsmanden.
  Den 25-årige er sigtet for grov vold efter straffelovens paragraf 245. Den sigtede er blevet varetægtsfængslet i fire uger frem til den 7. juli.
  Politiet leder fortsat efter disse to kvinder
  Kvinde 1:15-20 åretnisk dansk udseendealmindelig af bygninglyst mellemlang hårmørk jakke og bukserrygsæk af mærket Nike Kvinde 2:15-20 åretnisk dansk udseendealmindelig af bygningbrunt mellemlang hårlysebrun jakkemørke bukser og halstørklædetaskeDe havde en sort labrador med sig
  
  